འདི་དག་གིས་ད་ལྟའི་བྱིས་པ་ཚོར་ཕན་ནུས་འདོན་ཐུབ་བམ།བྱིས་པའི་བློ་སྒོ་འབྱེད་པའི་བྱིས་རྩོམ་འདིའི་རིགས་རྣམ་པ་གཞན་ལ་བསྒྱུར་ཏེ།མིག་གིས་མཐོང་རྒྱུ་ཡོད་པ་རྣ་བས་ཐོས་རྒྱུ་ཡོད་པའི་དེང་གི་སློབ་གསོ་དང་བསྟུན་ཅི་ཐུབ།མི་རིགས་རང་གི་རིག་གནས་ཀྱི་སྙིང་བཅུད་གཞི་བཟུང་ནས་ལག་ཆ་འཚོལ་བསྡུ་དང་ཚན་རྩལ་དར་བའི་མི་རིགས་ཀྱི་རྗེས་སུ་འབྲངས་པ་བརྒྱུད་དེ་ད་གཟོད་བྱིས་སྒྲུང་བྲིས་ན་ལེགས།བྱིས་སྒྲུང་ནི་འཁྲབ་གཞུང་གི་རྣམ་པ་ལྟར་བྲིས་ན་དུས་དང་ཁེལ་བའི་ཆར་ཆུ་ལྟ་བུ་ཡིན།བོད་ནི་དཔེ་ཀློག་ལ་མི་དགའ་བས་དཔེ་ཆའི་ཁྲོད་ནས་བྱིས་པའི་བློ་སྒོ་འབྱེད་པ་ནི་རེ་བ་མེད་པའི་ཚོད་དུ་བསླེབས་ཀྱི་ཡོད་པ་འདྲ།དེང་རབས་ཅན་གྱི་མི་ལ་དེང་རབས་ཅན་གྱི་སློབ་གསོ་མཁོ་བ་ནི་བཤད་མ་དགོས་པ་རེད།བྱིས་པ་གང་ལ་མོས་པ་ཡོད་ན་དེ་ལ་འབད་ཅིང་ཐབས་གཞན་གྱི་སྒོ་ནས་བྱིས་པའི་བློ་འབྱེད་དགོས་པའི་སྐུལ་མ་བཏང་སྟེ་བྱིས་པའི་དགའ་ཕྱོགས་ལྟར་རྒྱབ་སྐྱོར་དང་རེ་བ་བཅངས་ན་འགྲུབ་དགོས་པ་ཞིག་འགྲུབ་འོང་བ་ལ་ཐེ་ཚོམ་མེད་དོ།།